På trods af sygdom: mertz er til fodboldkamp, mens Heroic spiller kvalifikation

I sidste uge meldte Heroic ud, at mertz var ude grundet sygdom, men nu er AWP-spilleren set til fodboldkamp her til aften.

mertz er til fodboldkamp, mens hans holdkammerater fra Heroic spiller ECS kvalifikation.

I sidste uge var Heroic ude og fortælle, at deres AWP-spiller, mertz, var ude i en periode grundet sygdom, og derfor ville NaToSaphiX træde til.

LÆS OGSÅ Heroic: mertz er syg

Heroic meldte mertz' sygefravær i sidste uge ud på deres Twitter, hvor de også skrev, at mertz igen ville være klar i denne uge. Dog gik spekulationerne allerede i sidste uge på, om mertz muligvis var på vej væk fra Heroic-lejren, og det kan nu godt se sådan ud.

Heroic spiller her til aften ECS kvalifikation med NaToSaphiX, og alt imens mertz burde blive rask, så er han her til aften blevet set til F.C. Københavns hjemmebanekamp.

mertz fremgår på TV-billederne fra fodboldkampen, som blandt andet kunne ses på Viaplay. Her står mertz midt i københavernes fans bag den store tromme, og den unge AWP-spiller synes ikke særlig syg.

Dust2.dk har forsøgt at forholde Heroic situationen, men organisationen har ikke reageret på vores henvendelse, så det har ikke været muligt at opklare, om mertz virkelig er ude med sygdom, og i så fald hvilken sygdom der er tale om.

Heroic har i denne periode følgende lineup: